**Topias Haapanen** (s. 27. huhtikuuta 1998 Pirkkala) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä.

Ura
---

### Seuraura

Haapanen aloitti jääkiekkoilun Pirkkalan Pingviineissä. Hänet valittiin kauden 2008–2009 päätteeksi seuran E98-junioreiden parhaaksi pelaajaksi. Haapanen siirtyi sittemmin Tampereen Ilveksen D-junioreihin. Hän oli kaudella 2015–2016 seuran B-nuorten paras syöttäjä ja kolmanneksi paras pistemies tehoilla 16+43=59.

Jo ensimmäisellä A-juniorikaudellan 2016–2017 Haapanen voitti tehoilla 15+40=55 koko A-nuorten SM-liigan syöttöpörssin ja sijoittui pistepörssissä toiseksi edellään vain joukkuetoveri Joona Ikonen. Hänet valittiin kauden päätteeksi sarjan toiseen tähdistökentälliseen. Haapanen teki Ilveksessä SM-liigadebyyttinsä 30. joulukuuta 2016 vieraissa Mikkelin Jukureita vastaan. Hänet merkittiin joukkueen kolmosketjun vasempaan laitaan Michael Keräsen ja Brett Bulmerin viereen. Haapanen sai ottelussa jääaikaa 13.25 minuuttia ja hän keräsi teholukeman +1. Antti Äikäs valitsi Haapasen ottelun Alumnien tähtien kakkostähdeksi. Seuraavassa ottelussa 3. tammikuuta 2017 Vaasan Sportia vastaan hän teki liigauransa avausmaalin ja kauden ainoaksi jääneen tehopisteensä. Jani Nikko valitsi Haapasen ottelun Alumnien tähtien kolmostähdeksi. Hän pelasi kauden aikana SM-liigassa kahdeksan runkosarjaottelua.

Huhtikuussa 2017 Haapanen teki kolmivuotisen SM-liigasopimuksen Ilveksen kanssa. Hän pelasi joukkueessa kaudella 2017–2018 19 runkosarjaottelua tehopistein 3+1=4. Haapanen pelasi suurimman osan kaudestaan lainalla Mestis-joukkue Lempäälän Kisassa, jossa hän pelasi kauden loppuun. Ensimmäisellä täydellä SM-liigakaudellaan 2018–2019 Haapanen teki 47 runkosarja- ja seitsemässä pudotuspeliottelussa tehot 9+7=16. Hän pelasi kauden aikana myös seitsemän ottelua lainalla Mestis-joukkue Kooveessa. Kesäkuussa 2019 Haapanen teki Ilveksen kanssa 2+1-vuotisen jatkosopimuksen. Kesken kauden 2019–2020, joulukuussa 2019 seura lainasi hänet loppukaudeksi Porin Ässiin.

Maaliskuussa 2020 Haapasen sopimus Ilveksen kanssa purettiin yhteisymmärryksessä. Kaudeksi 2020–2021 hän siirtyi jatkamaan SM-liigauraansa 1+1-vuotisella sopimuksella Turun Palloseuraan. Lokakuussa 2020 seura käytti Haapasen sopimuksessa olleen option ja teki vuoden mittaisen jatkosopimuksen hänen kanssaan. Haapanen teki runkosarjassa 47 ottelussa tehot 3+8=11, mutta pudotuspeleissä hän teki 13 ottelussa tehot 2+3=5. Haapasen molemmat pudotuspelimaalit olivat voittomaaleja. Hänen pudotuspeliuransa avausmaali syntyi hyvään paikkaan, sillä se ratkaisi TPS:lle välieräpaikan viidennessä puolivälieräottelussa 25. huhtikuuta 2021 Pelicansia vastaan. Haapasen 2–1-voittomaali syntyi 3.24 minuuttia ennen varsinaisen peliajan päättymistä ja se hyväksyttiin videotarkistuksen päätteeksi. Kai Nurminen valitsi hänet ottelun Alumnien tähtien ykköstähdeksi. Haapasen toinen pudotuspelimaali syntyi ensimmäisessä finaaliottelussa 7. toukokuuta 2021 vieraissa Rauman Lukkoa vastaan, jolloin hänen osumansa jäi TPS:n 1–4-voittoon päättyneen ottelun voittomaaliksi. Lukko kuitenkin onnistui voittamaan koko ottelusarjan ja mestaruuden voitoin 3–1, joten TPS:n kausi päättyi SM-hopeaan.

Marraskuussa 2021 Haapanen teki TPS:n kanssa kaksivuotisen jatkosopimuksen. Hän voitti kauden 2021–2022 päätteeksi SM-hopeaa. Kaudella 2022–2023 Haapanen teki SM-liigan yhden kauden piste-ennätyksensä tehoilla 81+4=22, joilla hän jakoi TPS:n sisäisen pistepörssin neljännen sijan Jonne Tammelan kanssa. Helmikuussa 2023 Haapasen sopimusta seuran jatkettiin vuodella kevääseen 2025 saakka.

### Maajoukkueura

Haapanen on pelannut 13 nuorten maaottelua.

Pelityyli
---------

Haapanen on kuvaillut itseään työteliääksi raatajaksi, joka pystyy myös tekemään pisteitä. Jatkoaika.com-verkkolehden toimittaja Niko Björkstenin mukaan hän muistuttaa pelityyliltään Michael Kerästä.

Muuta
-----

Haapasen isoveli pelasi jääkiekkoa C-junioreihin asti.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Ilves | A-SM | 43 | 15 | 40 | 55 | 32 | 6 | 2 | 4 | 6 | 2 | Kakkostähdistö |
|  | Ilves | SM-liiga | 8 | 1 | 0 | 1 | 0 | – | – | – | – | – |
| 2017–2018 | Ilves | A-SM | 2 | 1 | 1 | 2 | 2 | – | – | – | – | – |
|  | Ilves | SM-liiga | 19 | 3 | 1 | 4 | 2 | – | – | – | – | – |
|  | LeKi | Mestis | 27 | 4 | 11 | 15 | 47 | 4 | 0 | 0 | 0 | 4 |
| 2018–2019 | Ilves | A-SM | 2 | 1 | 1 | 2 | 0 | – | – | – | – | – |
|  | Ilves | SM-liiga | 47 | 9 | 7 | 16 | 10 | 7 | 0 | 0 | 0 | 0 |
|  | KOOVEE | Mestis | 7 | 3 | 6 | 9 | 2 | – | – | – | – | – |
| 2019–2020 | Ilves | SM-liiga | 21 | 1 | 0 | 1 | 0 | – | – | – | – | – |
|  | KOOVEE | Mestis | 6 | 1 | 4 | 5 | 0 | – | – | – | – | – |
|  | Ässät | SM-liiga | 24 | 4 | 5 | 9 | 6 | – | – | – | – | – |
| 2020–2021 | TPS | SM-liiga | 47 | 3 | 8 | 11 | 8 | 13 | 2 | 3 | 5 | 6 |
| 2021–2022 | TPS | SM-liiga | 43 | 1 | 4 | 5 | 35 | 18 | 1 | 3 | 4 | 4 |
| 2022–2023 | TPS | SM-liiga | 55 | 8 | 14 | 22 | 10 | 3 | 0 | 0 | 0 | 0 |
| 7 kautta | yhteensä | SM-liiga | 264 | 30 | 39 | 69 | 71 | 41 | 3 | 6 | 9 | 10 |
| 3 kautta | yhteensä | Mestis | 40 | 8 | 21 | 29 | 49 | 4 | 0 | 0 | 0 | 4 |

Lähteet
-------

* Topias Haapanen The Internet Hockey Databasessa (englanniksi)
* Topias Haapanen Eurohockey-sivustolla (englanniksi)
* Topias Haapanen *Elite Prospects*. Everysport Media Group AB.  (englanniksi)

### Viitteet

1. ↑  Käsi sydämellä - Topias Haapanen *facebook.com*.  19.11.2020. HC TPS Turku Oy. Viitattu 30.6.2021.
2. 1 2  Tilastot *liiga.fi*. Jääkiekon SM-liiga Oy. Viitattu 31.12.2016.
3. 1 2 3 4 5 6 7  Topias Haapanen *Elite Prospects*. Everysport Media Group AB.  (englanniksi)
4. 1 2 3  Silvennoinen, Markku: Silvennoisen suvivieras osa 8: Topias Haapanen *hc.tps.fi*.  20.7.2020. HC TPS Turku Oy.  Arkistoitu 15.8.2020. Viitattu 20.7.2020.
5. ↑  Elite Prospects - Ilves U18 *eliteprospects.com*. Everysport Media Group AB. Viitattu 7.4.2019. (englanniksi)
6. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 7.4.2019. (englanniksi)
7. ↑  Kokoonpanot *liiga.fi*.  30.12.2016. Jääkiekon SM-liiga Oy. Viitattu 16.12.2019.
8. ↑  Ottelutilastot *liiga.fi*.  30.12.2016. Jääkiekon SM-liiga Oy. Viitattu 31.12.2016.
9. ↑  Otteluseuranta *liiga.fi*.  30.12.2016. Jääkiekon SM-liiga Oy. Viitattu 31.12.2016.
10. ↑  Otteluseuranta *liiga.fi*.  3.1.2017. Jääkiekon SM-liiga Oy. Viitattu 3.1.2017.
11. ↑  Ilveksellä sopimus 19 pelaajan kanssa *ilves.com*.  7.4.2017. Ilves-Hockey Oy.  Arkistoitu 10.4.2017. Viitattu 9.4.2017.
12. ↑  Seppä, Lassi: Ilvekselle merkittäviä sopimuksia − Lukáš Dostál ja Topias Haapanen jatkavat tupsukorvissa *Jatkoaika.com*.  3.6.2019. Jatkoaika r.y. Viitattu 3.6.2019.
13. ↑  Seppä, Lassi: Topias Haapanen ja Jerry Sammalisto saapuvat lainapesteillä Ässiin paikkaamaan poissaoloja *Jatkoaika.com*.  16.12.2019. Jatkoaika r.y. Viitattu 16.12.2019.
14. ↑  Ilves julkisti valmennusryhmänsä ja pelaajasopimuksia *ilves.com*.  24.3.2020. Ilves-Hockey Oy. Viitattu 8.4.2020.
15. ↑  Seppä, Lassi: Juhani Jasu ja viisi nuorta pelaajaa vahvistavat TPS:ää − "Hänen arvonsa tulee esiin niin otteluiden ratkaisuhetkillä, erikoistilanteissa sekä aloituksissa" *Jatkoaika.com*.  3.4.2020. Jatkoaika r.y. Viitattu 8.4.2020.
16. ↑  Topias Haapanen jatkaa Turun Palloseurassa *hc.tps.fi*.  26.10.2020. HC TPS Turku Oy.  Arkistoitu 30.10.2020. Viitattu 27.10.2020.
17. ↑  TPS - Pelicans, 25.4.2021 *liiga.fi*.  25.4.2021. Jääkiekon SM-liiga Oy. Viitattu 30.6.2021.
18. ↑  Lukko - TPS, 7.5.2021 *liiga.fi*.  7.5.2021. Jääkiekon SM-liiga Oy. Viitattu 30.6.2021.
19. ↑  Tallskog, Mika: TPS:lle jatkosopimukset Topias Haapasen ja Valtteri Pullin kanssa *Jatkoaika.com*.  26.11.2021. Jatkoaika r.y. Viitattu 29.11.2021.
20. ↑  Elite Prospects - TPS *eliteprospects.com*. Everysport Media Group AB. Viitattu 1.5.2023. (englanniksi)
21. ↑  Seppä, Lassi: Topias Haapanen solmi jatkosopimuksen TPS:n kanssa *Jatkoaika.com*.  23.2.2023. Jatkoaika r.y. Viitattu 23.2.2023.
22. ↑  Björksten, Niko: Ilveksen pelaaja-arviot 2017–18: Syksyn mahalasku koitui kohtaloksi – Meskanen antoi vahvat näytöt MM-kisoja silmällä pitäen *Jatkoaika.com*.  11.3.2018. Jatkoaika r.y. Viitattu 14.3.2018.

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
26 Korpikoski (**A**) |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
67 Sevänen |
76 Lindsten |
77 Haapanen |
81 Koskinen |
91 J. Jokinen |
-- Jürgens  

Valmentajat Miettinen – Kalto – Salo – Moisanen – Mierlahti – Rosendahl – Granholm